Olen parasjagu roolis, kui  kaugel eemal põllul hakkab silma kiirelt liikuv tolmurull. Umbes nagu traktor sõidaks põllul, ainult et lähemale jõudes ei näe ma ühtegi masinat, mis tolmu üles rullib. On ainult imelik, kiirelt edasi liikuv ja keerlev paari meetri kõrgune tolmumass. Järsku muudab see suunda ja ligineb ootamatu kiirusega tühjale maanteele. Ma vaatan ei-tea-kust-välja-hüpanud ilmutust kummastusega, kui kõrvalistuv abikaasa kisab: "Pidurid! Ära sõida sellele otsa!!"